《为徐太初友人陈府判赋梅居饯行》
宋代·卫宗武

青鞋不踏孤山路，辜负逋花今几度。
那知别有姑射居，众谓孤山未必如。
夙昔名传尤愿见，渴想此仙难觌面。
朋来满口誉风神，俨若眼底逢佳人。
枝间独具先天易，惟有太初心默识。
雅游拟问古航船。索笑相亲须有缘。
閒中积岁玩风月，虐甚祁寒饮霜雪。
此往春浮雨露香，归来万玉争辉光。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。